Helga formaður bað umsjónarkonur að sinna sínum hlutverkum : · Hrefna kveikti á kertum vináttu , trúmennsku og hjálpsemi . · Harpa las markmið félagsins ( 1 - 7 ) , og minnti á kjörorðið : „ Verum virkar-styrkjum starfið “ Halldóra las fundargerð síðasta fundar . Sigga Dís flutti orð til umhugsunar . Hún fjallaði um tíma barna með foreldrum sínum . Hún las m.a. grein grunnskólakennara um ábyrgð foreldra á börnum sínum og tíma þeirra til að sinna þeim og njóta samvistanna . Spjalltölvur , símar og sjónvarp taka mikinn tíma , bæði hjá foreldrum og börnum . Hún ræddi einnig að krafan um 8 tíma vistun í leikskóla , frá eins árs aldri , kæmi niður á samvistum foreldra og barna . Hún minnti á samspil skóla / leikskóla og atvinnulífs þyrfti að auka og að heimsóknir foreldra í skóla barna sinna mættu vera fleiri . Sanvera fjölskyldunnar er þó fyrst og fremst ákvörðum foreldra þó ýmislegt haf þar áhrif á . Jón Ingi Einarsson , kennari í ME , var gestur fundarins . Hann flutti okkur erindi um fornleifafundinn á Vestdalsheiði 2004 , þar sem ýmsar gersemar fundust , m.a. nælur og perlur af kvenbúningi , ásamt beinum . Þá var fram borinn matur og héldum við áfram að ræða um fornleifauppgröft og fleira því tengt . Sigga Dís kynnti dagskrá vorþings , sem fram fer á Akureyri 5. - 6. maí , mjög áhugavert . Helga Steinsson þakkaði fyrir góðan fund og færði fyrirlesara og umsjónarkonum rósir í þakklætisskyni . Hún slökkti síðan á kertunum þremur og sleit fundi .